
Kasutuslubade väljastamine

või väljastamisest keeldumine

1. ASJAOLUD JA MENETLUSE KÄIK

Läbivaatamiseks laekus Kadastiku tänavale ning Kadastiku tänava ja Elektrijaama tee ja Nahavabriku tänava  ristmikele kasutuslubade väljastamise taotlused koos ehitamise tehniliste dokumentide, ehitusprojekti ja riigilõivu maksekorraldusega. Esitatud dokumentidele oli lisatud majandus- ja kommunikatsiooniministri 14.10.2008 määruse nr 87 § 5 nõuete järgi vormistatud „teehoiutööde vastuvõtuakt“. 16.09.2011 vastuvõtukomisjon koosseisus: esimees – Linnavara- ja majandusameti direktori kohusetäitja, projektijuht, OÜ Tarvaprojekt omanikujärelevalve tegija, abilinnapea, peatöövõtja AS-i N&V esindaja, LVMA kommunaalosakonna juhataja kt ning LVMA kommunaalosakonna teedeteenistuse peaspetsialist.  Teehoiuteede vastuvõtu komisjoni esimees ja liikmed otsustasid, et „Kadastiku tänav (Elektrijaama tee – Nahavabriku tn) tee-ehitustööd, heakorrastus-, välisvalgustustööd on lõpetatud, ehitis vastab teeprojektile või teehoiutööde kirjeldusele, ehituseeskirjadele ja -normidele ning keskkonna-, tervise-, tarbija- ja töökaitsenõuetele“.
Kinnisturaamatu andmete järgi Kadastiku tänava omanik on Narva linn. 
Teeseaduse §22 lõike 1 kohaselt tee kasutamiseks annab loa tee-ehitusloa andja. 
Majandus- ja kommunikatsiooniministri 14.10.2008 määruse nr 87 „Tee- ehitusloa ja teekasutusloa andmise kord ja vormid“ §6  lõike 1 kohaselt teekasutusloa koostab ja annab ehitus- või remonditööde vastuvõtuakti alusel tee-ehitusloa väljaandja. Sama määruse §5 lõike 2 punkti 6 kohaselt töötegija kirjaliku teatise alusel moodustab tellija ehitus- või remonditööde vastuvõtukomisjoni, mille koosseisu peavad kuuluma eri liiki ehitiste ehitustööde tegijate, nt betooni-, keevitus- või ehituskonstruktsioonide puhul montaažitöö tegija, raudteeületuskohtade, kütte-, veevarustus- või kanalisatsioonitorustiku, telekommunikatsiooni- või elektrivõrgu, nõrkvoolu-, küttegaasi- või elektripaigaldise või surveseadmestiku ehitaja esindaja. Sama määruse §5 lõike 5 punkti 4 kohaselt tööde vastuvõtmise aluseks on töö tegija esitatud ja omanikujärelevalvega kooskõlastatud dokumentatsioon, mille koosseisus on sh eritööde vastuvõtuaktid. 
Rekonstrueerimisprojekti „Kadastiku tänava rekonstrueerimine“, töö nr 09230, seletuskirja peatükis 2.6 (lk 14) on kirjas, et “Kadastiku tänaval on tee muldes side kanalisatsioon ja gaasitoru. Ehituse tehnoloogia valikul peab arvestama, et olemasolevad tehnovõrgud ei saaks kahjustatud. Tehnovõrkude kaitsetsoonis töötades tuleb teavitada võrguvaldajaid ja arvestada nende seatud tingimustega”. Rekonstrueerimisprojekti võrkude valdajad kooskõlastasid tingimustega järgmiselt: AS Elion Ettevõtted – “enne tööde alustamist kutsuda spetsialisti”, “töötamine liinirajatiste kaitsevööndis on lubatud ainult Elioni Ettevõtted AS-i kirjaliku tööloa alusel”; AS EG Võrguteenistus – “Ehitus- ja kaevetööde alustamisel kohale kutsuda AS Eesti Gaas esindaja”.
Kadastiku tänava rekonstrueerimisprojekti raames eri liiki ehitustöid oli vähe: olemasolevate tehnovõrkude kaitsetorude paigaldamine. Kaitsetorude paigaldamise kohta on koostatud aktid, kuid aktidel puudusid tehnovõrkude valdajate allkirjad.
Ehitamise tehniliste dokumentide koosseisus ja/või dokumentide sisus puuduvad kirjalikud märked võrguvaldajate tingimuste täitmise kohta ehitustööde käigus. Ehituse töökoosolekute protokollides nr 13, 14,  15, 16 omanikujärelevalve esitas töövõtjale märkuse, et “teepeenral asuvad osad sidekaevud liiklusohtlikult kõrged, vajavad ümberehitamist või nõuetekohast märgistamist”. See tähendab, et ehitustööde käigus olid probleemid olemasolevate sidekaevudega, samas puudub informatsioon, kas sidekaevudega probleemid olid lahendatud või mitte. Ehitusseaduse § 33 lõike 4 kohaselt ehitusloa väljastaja koostas ehitise ülevaatuse akti ning ülevaatuseks kaasas tehnorajatiste valdajad, kelle tehnovõrgud on jäänud Kadastiku tänava ehitustööde mahtude piiridesse, ning palus neid kirjalikult väljendada oma arvamust rekonstrueeritud Kadastiku tänava kohta. Kõikidel tehnovõrkude valdajatel puudusid märkused, v a AS Elion Ettevõtted, kes kirjalikult teatas, et „mõnedel kaevudel puudusid luugid, mõned kaevud ei ole pinnasega ühel tasemel, mõned kaevud ei ole kinnitatud vastavalt tehnoloogia nõuetele, osad kaevud ei ole nähtavad“. Ehitusjärelevalve osakond edastas märkused teeomaniku esindajale, palus AS-i Elion Ettevõtted kirjalikult täpsustada konkreetsed sidekaevud, mille suhtes AS-il on puudused. 23.11.2011 AS Elion Ettevõtted esitas kirjalikult avastatud puuduste nimekirja, milles on loetletud puudustega avastatud kaevude numbrid: kaevusid nr 1, 13, 15, 23, 24, 26 ei leitud; kaevul nr 4 on lõhutud kaevurõngas; kaevudel nr 4, 6, 18, 22 puuduvad kaevude kaaned; kaevud nr 6, 8, 18, 19 ei ole pinnasega ühel tasemel; kaevud on ehitusprahti täis.

01.12.2011 ehitusjärelevalve osakonna esindajad palusid tee rekonstrueerimistööde tellija ja  peatöövõtja AS-i N&V esindajaid Linnvara- ja Majandusameti direktori kohusetäitja juuresolekul väljendada oma arvamust AS-i Elion Ettevõtted sidekaevudel avastatud  puuduste kohta pärast Kadastiku tänava rekonstrueerimistööde lõpetamist. Tänava rekonstrueerimise tee-ehitustööde tellija Linnavara- ja Majandusamet  ning peatöövõtja AS N&V arvavad, et AS-i Elion Ettevõtted märkused on alusetud ning kõrvaldada neid Kadastiku tänava rekonstrueerimisprojekti raames ei ole vajalik. Samuti nad leiavad, et kõik ASi Elion Ettevõtted kirjas loetletud sidekaevudel avastatud puuduste kõrvaldamine on rajatise omaniku ehk ASi Elion Ettevõtted kohustus, kuna töömahud, mida on vaja teha puuduste likvideerimiseks ei olnud Kadastiku tee rekonstrueerimise hankes ja neid ei ole projekti koosseisus. Kaevud, mis ei ole pinnasega ühel tasemel, ei olnud seda ka enne ehitustööde alustamist ning lõhutud kaev oli lõhutud enne tööde alustamist. 
Sidekaevude valdaja oli kutsutud ehitustööde käigus objektile, kuid ehitamise tehnilistes dokumentides ta ei teinud mitte ühtegi märkust sidekaevude halva seisukorra kohta. Ehitusprahi lubas ettevõtja ära koristada. Rekonstrueerimistööde tellija palus eraldi märkida 01.12.2011 koosoleku protokolli, et Kadastiku tänava rekonstrueerimistööd on tellija vastu võtnud pretensioonita ja projektiga nõutud mahus, tellija on rahul teostatud tööde kvaliteediga. AS-i Elion Ettevõtted märkused sidekaevud tehnilise seisukorra suhtes on põhjendamata ning Linnavara- ja Majandusamet saadab sidekaevude valdajale kirja nõudmisega korrastada Kadastiku tänava kõrval asuvad sidekaevud.

Tee rekonstrueerimisprojekti töö nr 09230  seletuskirja peatüki 2.12.2 punktis 10 on kirjas: „Enne tööde alustamist koostavad töö tegija ja tee omaniku esindajad kahepoolse akti teekatte mulde, teemaa ja rajatiste seisukorra kohta“. Projektiga nõutud akti ei koostatud. Ehitusprojekti joonistel sidevõrk koos kaevudega on olemas ning võrk asub Kadastiku tänava kinnistu piirides, projektikohaselt projekteeritud tee peenra ja projekteeritud haljasala piirides ehk on arvestatud rekonstrueerimistööde mahtudesse. 
Kuna tellija ja töövõtja enne tööde alustamist ei koostanud nõutavat akti, milles oleks fikseeritud sidekaevude seisund enne tööde alustamist, ning AS-i Elion Ettevõtted esindaja ei ole esitanud oma märkusi, mil ta oli kutsutud ehitusobjektile ehitustööde käigus. Käesoleval ajal ei ole võimalik hinnata, kas kaevud olid kahjustatud ehitustööde käigus või need olid kahjustatud enne ehitustööde alustamist. 06.12.2011 ehitusloa väljastaja esindajad tegid nimetatud kaevude korduva ülevaatuse, et jätkata 

kasutusloa menetluse. Ülevaatusel oli avastatud, et kolmel sidekaevul puuduvad kaaned (fotod on lisatud). 
Teeseaduse §2 lõike 2 mõistes tee kõrval asuv haljasala, kus paikneb sidekanalisatsioon, kuulub „tee“ mõistesse.   

Teeseaduse §10 lõike 1 kohaselt teel peab olema võimalik ohutult liigelda ning tee peab vastama tee seisundi nõuetele. Sama seaduse §30 lõike 1 teetööde tehnoloogia ja kvaliteet peavad vastama liiklusohutus- ja keskkonnakaitse- ning tee seisundi kohta esitatavatele nõuetele. Teeseaduse § 27 lõike 1 kohaselt teel paikneva melioratsiooni- ja hüdrotehnilise ning muu rajatise hoidu korraldab selle omanik tee omaniku nõusolekul. 
Teeseaduse §17 lõike 2 kohaselt tee ehitamise eesmärk on muuta liiklemine ohutumaks.
Samuti ehitusseaduse §3 lõike 1 kohaselt ehitis peab olema projekteeritud ja ehitatud hea ehitustava ning ehitamist ja ehitusprojekti käsitlevate õigusaktide kohaselt ega või tekitada ohtu inimese elule, tervisele või varale või keskkonnale. Ehitusseadus §29 lõike punkt 4 kohaselt  ehitise omanik on kohustatud tagama ehitise ning selle asukoha maaüksuse korrashoiu ja ohutuse ümbruskonnale ehitamise ajal ja ehitise kasutamisel. 

Otsest ohtu Kadastiku tänaval liikuvale transpordile avatud kaevud ei tekita, kuid avatud kaevu võib sattuda pargitud auto või pargitu autost väljuv inimene jne.  

Kuna antud küsimus ei ole üheselt võetav, siis kasutades kaalutlusõigust, tuleb valida kahest otsusest (kirjalike nõusolekute ja ehitusloa andmine või kirjalike nõusolekute ja ehitusloa andmisest keeldumine) üks.

2. ÕIGUSLIKUD ALUSED

2.1. Vastavalt kohaliku omavalitsuse korralduse seaduse §30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele;

2.2. Narva linna ehitusmääruse §27 lg 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus.
2.3. Teeseaduse §22 lõike 1 kohaselt tee kasutamiseks annab loa tee-ehitusloa andja.
2.4. Majandus- ja kommunikatsiooniministri 17.12.2002 määruse nr 45 „Tee seisundinõuded“

§2 lõike 1 kohaselt seisundinõuete täitmine on kohustuslik kõigile avalikult kasutatavate teede omanikele. Teemaal asuvate rajatiste ja tehnovõrkude seisundinõuete täitmise eest vastutab nende omanik.

2.5. Majandus- ja kommunikatsiooniministri 17.12.2002 määruse nr 45 „Tee seisundinõuded“ §2 lõike 3 kohaselt ohutuks liiklemiseks vaba ruumi kindlustab tee omanik «Teeseaduse» §19 lõike 2 alusel kehtestatud tee projekteerimise normide ja nõuete kohaselt.
3. OTSUS

3.1. Väljastada kasutusload Kadastiku tänavale ning Kadastiku tänava ja Elektrijaama tee ja Nahavabriku tänava ristmikele.  
3.2. Kohustada tee omanikku 

3.2.1. paigaldada piire Kadastiku tänava kõrval luukideta sidekaevude ümber kuni kaevudeluukide taastamiseni. 

3.2.2. kirjalikult pöörduda sidekanalisatsiooni omaniku poole taastada puuduvad kaevude kaaned.
3. ALTERNATIIVOTSUS

3.1. Keelduda kasutuslubade väljastamisest Kadastiku tänavale ning Kadastiku tänava ja Elektrijaama tee ja Nahavabriku tänava ristmikele kuni AS-i Elion Ettevõtted sidekanalisatsioonil  avastatud puuduste kõrvaldamiseni. 

3.2. Kohustada tee omanikku paigaldada piire Kadastiku tänava kõrval luukideta sidekaevude ümber kuni kaevudeluukide taastamiseni. 

4. RAKENDUSSÄTTED

4.1. Korraldus jõustub seadusega ettenähtud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

